పి ఎస్ ఎల్ వి - సీ - 56

భారత అంతరిక్ష పరిశోధన సంస్థ ( ఇస్రో ) 2023 జూలై 30వ తేదీన ఆంధ్ర ప్రదేశ్ రాష్ట్రం తిరుపతి జిల్లాలోని సతీష్ ధావన్ స్పేస్ సెంటర్ 

( షార్ ) నుంచి ' పోలార్ శాటిలైట్ లాంచ్ వెహికల్ ( పి ఎస్ ఎల్ వి ) సీ - 56 ' రాకెట్ ప్రయోగం విజయవంతమైంది. షార్ లోని మొదట ప్రయోగ వేదిక నుంచి పిఎస్ఎల్ వి సీ - 56 ' వాహక నౌక ద్వారా మొత్తం 420 కిలోల బరువు గల ఏడు ఉపగ్రహాలను భూమికి 535 కిలోమీటర్ల ఎత్తులోని న్యూ ఆర్బిట్ ( భూ సమీప కక్ష ) లోకి విజయవంతంగా ప్రవేశపెట్టారు. న్యూ స్పేస్ ఇండియా లిమిటెడ్ తో ఉన్న ఒప్పందం మేరకు ఇస్రో ఈ ప్రయోగాన్ని నిర్వహించింది. పి ఎస్ ఎల్ వి - సీ - 56 రాకెట్ ద్వారా కక్ష్యలో ప్రవేశపెట్టిన ఏడు ఉపగ్రహాల్లో సింగపూర్ కు చెందిన డి ఎస్ - ఎస్ ఏ ఆర్ ప్రధానమైన ఉపగ్రహం. ఇది సింగపూర్ ప్రభుత్వంలోని వివిధ ఏజెన్సీలకు ఉపగ్రహ చిత్రాలను తీసి పంపుతుంది. తాజా రాకెట్ ప్రయోగంతో ఇస్రో పంపిన విదేశీ ఉపగ్రహాల సంఖ్య 431 కి చేరింది. షార్ నుంచి చేసిన 90 ప్రయోగం ఇది. పిఎస్ఎల్వి రాకెట్ సిరీస్ లో చేపట్టిన 58 ప్రయోగాల్లో ఇది 56వ విజయం కావడం గమనార్హం. 

మూలాలు : 

పి ఎస్ ఎల్ వి సీ - 56 రాకెట్ ప్రయోగం
షార్ రాకెట్ ప్రయోగం
ఇస్రో ప్రయోగాలు